Halina Reijn

**Halina Reijn** (Amsterdam, 10 novimber 1975) is in Nederlânsk aktrise, regisseur en skriuwster. Sy waard grut yn Wildervank en Grins en wennet yn Amsterdam. Se wûn de Theo d'Or, in Nederlânske toanielpriis. Op 28 jannewaris 2017 ûntfong se de Theo Mann-Bouwmeesterring. Reijn is de sânde persoan dy't de ring drage mei. 

## Wurkpaad
Halina Reijn krige har beropsoplieding oan de Teater Akademy yn Maastricht. Doe't hja noch studint wie waard sy frege om mei te dwaan by de Teaterkompanjy; dêr spile sy grutte rollen yn stikken sa as *Hamlet* (as Ophelia) en *[[Shopping and Fucking]]* (as Lulu), dêr't sy de prestiizjeuze teaterpriis, de Colombina foar krige yn 1998. Yn 2003 gie sy by Toanielgroep Amsterdam.

Yn it seizoen 2006/2007 spile sy yn leafst fjouwer stikken: *The Taming of the Shrew*, *Hedda Gabler*, *Oresteia* en *Rouw siert Electra*; hja krige der in Theo d’Or-nominaasje as “Beste Frouljus Aktrise” foar. 

Halina wie ek de sjen yn de film *Hotel Paraiso* (fan Paula van der Oest, dy't in Oscarnominaasje krige), *A Father’s Affair* (fan Maarten Teurniet) en *Grimm* (fan Alex van Warmerdam). 

Yn 2006 hie hja in grutte rol yn *Ik omhels je met 1000 armen* fan regisseur Willem van de Sande Bakhuijzen, *[[Zwartboek (film)|Zwartboek]]* ûnder rezjy fan Paul Verhoeven en *Blind* fan Tamar van den Dop.

Yn 2007 fertolke se de rol fan Mabel Wisse Smit yn de twadielige telefyzjesearje *De Prins en het Meisje*, dêr't se in Gouden Kalf foar bêste aktrise foar krige. Yn 2009 gie de Hollywoodfilm *Valkyrie* ûnder rezjy fan Bryan Singer yn premjêre, dêr't se in rol yn spile neist ûnder oare Tom Cruise en yn 2010 de troch Robert Jan Westdijk regissearre film *De Eetclub*, nei it boek fan Saskia van Noort. 

Under regy fan Ben Sombogaart fertolke Reijn de titelrol yn de psychologyske skriller *Isabelle*, basearre op it boek fan Tessa de Loo. Isabelle gie septimber 2011 yn de Nederlânske bioskopen yn premjêre. Se moast foar dy rol bot ôffalle. 
 
Fan maart 2013 ôf wie Reijn te sjen yn de titelrol yn de telefyzjesearje *Charlie*, in remake fan de searje *Nurse Jackie*. Yn de simmer fan 2013 die Reijn mei oan it tsiende seizoen fan *Ranking the Stars*.

Ein 2019 kundige Reijn oan om op te hâlden mei aktearjen.

Yn 2019 brocht se har debútfilm *Instinct* út mei Carice van Houten yn de haadrol. De film waard bekroand op it filmfestival fan Locarno en waard útkeazen as de Nederlânske ynstjoering foar de Oscars.  

Yn 2020 waard Reijn beneamd ta lid fan de Akademy fan Keunsten.  

Yn 2022 krige har film *Bodies Bodies Bodies* in goede ûntfangst yn Amearika. Har film *Babygirl* gie op 30 augustus 2024 yn premjêre op it Filmfestival fan Fenetië en krige dêr in minutenlange steande ovaasje.

## Filmografy
### Film
* 2001 *[[Îles flottantes]]* - Isa
* 2001 *[[Zus & Zo]]* - Bo Mendes
* 2003 *[[Grimm (film)|Grimm]]* - Maria
* 2003 *[[Polleke]]* - Tina
* 2003 *[[De Passievrucht (film)|De Passievrucht]]* - Ellen
* 2006 *[[Ik omhels je met 1000 armen]]* - Lureen
* 2006 *[[Zwartboek (film)|Zwartboek]]* - Ronnie
* 2007 *[[Blind (2007)|Blind]]* - Marie
* 2007 *[[Nadine (2007)|Nadine]]* - Nadine
* 2008 *[[Valkyrie (film)|Valkyrie]]* - Margarethe von Oven
* 2010 *[[Sintel (film)|Sintel]]* - Sintel
* 2010 *[[De eetclub (film)|De eetclub]]* - Hanneke Lemstra
* 2010 *[[Sterke verhalen (film)|Sterke verhalen]]* - Hostess
* 2010 *[[Win/Win]]* - Deniz
* 2011 *[[Goltzius and the Pelican Company]]* - Portia
* 2011 *[[Isabelle (film)|Isabelle]]* - Isabelle
* 2012 *[[De Overloper]]* - Hannie
* 2013 ** - De buorfrou
* 2014 *[[Boy 7 (film)|Boy 7]]* - Marit
* 2014 *[[Pak van mijn hart]]* - Karin
* 2016 *[[De OK-vrouw]]* - harsels (dokumintêre)
* 2016 *[[De Zevende Hemel (2016)|De zevende hemel]]* - Eva
* 2019 *[[Instinct (2019)|Instinct]]* - (Rezjy / senario)
* 2024 *[[Babygirl]]* - (Rezjy/senario)

### Telefyzje
* 1994 *[[Pril geluk]]* - Sanne
* 1995 *[[In voor- en tegenspoed (VARA)|In voor- en tegenspoed]]* - Kassier
* 1997 *[[Fort Alpha]]* - Eva
* 1999 *[[Suzy Q]]* - prostituee
* 2002 *[[De afrekening (film)|De afrekening]]*
* 2005 *[[Parels & zwijnen]]* - Maria
* 2006 *[[Voor een paar knikkers meer]]* - mem fan Michiel (stim)
* 2007 *[[De Prins en het Meisje]]* - Mabelsse Smit
* 2010 *[[In therapie]]* - Lara
* 2011 *[[Flikken Maastricht]]* - Hannie de Groot
* 2011 *[[Van God Los (telefyzjerige)|Van God los]]* - Nadia
* 2013 *[[Charlie (telefyzjerige)|Charlie]]* - Charlie Bloem
* 2014 *[[Jeuk (telefyzjerige)|Jeuk]]* - Halina
* 2015 *[[Bagels & Bubbels]]* - Vanessa

## Muzyk
Reijn spile mei Jeroen van Koningsbrugge yn de fideoklip *My Demons* fan ZEUS.

## Teater
* 2013 *Rouw siert Electra (Toanielgroep Amsterdam)*
* 2012 *Husbands* (Toanielgroep Amsterdam)
* 2012 *[[Nora]] (Toanielgroep Amsterdam)*
* 2011 *[[De Russen!]] (Toanielgroep Amsterdam)* 
* 2010 *[[Kinderen van de zon]] (TA)* 
* 2010 *Antonioni Project (TA) - Vittoria*
* 2010 *[[Hedda Gabler]] (TA) - Hedda*
* 2008-2010 *[[La voix humaine]] (Toneelgroep Amsterdam)*
* 2008 *Rocco en zijn broers (TA) - Nadia*
* 2008 *Kreten en gefluister (TA) - Maria*
* 2008 *Antonioni Project (TA) - Vittoria*
* 2007 *Perfect Wedding (TA) - Heiner*
* 2007 *[[Aias (Sophokles)|Ajax]] (TA) - Tekmessa*
* 2006-2008 *[[Orestie|Oresteia]] (TA) - Elektra*
* 2005 *[[Hedda Gabler]] (TA) - Hedda*
* 2005 *Huis van de toekomst (TA) - Anna Tabaknikova*
* 2005 *[[Scènes uit een huwelijk]] (TA) - Marianne*
* 2004-2006/2008-2009 *[[Het temmen van de feeks]] (TA) - Katharina*
* 2003-2004/2006-2007 *[[Mourning Becomes Electra,|Rouw siert Electra]] (TA/[[Toneelschuur Haarlem]]) - Lavinia Mannon*
* 2003 *[[Drie Zusters]] (TA) - Irina*
* 2003 *[[De Meeuw (Tsjechov)|De Meeuw]] (De Theatercompagnie)
* 2001 *Con Amore (TA) - Poppea*
* 2001 *Hamlet (De Theatercompagnie)*
* 2001 *Lulu (De Trust)*
* 2000 *Koons (De Trust) - Cicciolina*
* 1998 *Adel Blank (De Trust/De Mexicaanse Hond)*
* 1999 *De Laatsten (De Trust) - Ljoeba*
* 1998 *Shopping and fucking (De Trust) - Lulu*
* 1998 *De kersentuin* (De Trust)
* 1997 - Hamlet (De Trust) - [[Ophelia (personaazje)|Ophelia]]

==Ferskaat==
* Yn de perioade 2005-2009 wie hja kollumniste foar it wykblêd *Viva*.
* Yn 2007 wûn sy in [[Gouden Kalf]] foar *De Prins en het Meisje* (Spesjale Jury Priis).
* Yn 2006 waard Reijn neamd foar in Gouden Kalf (Bêste Frouljus Byrol) foar *Zwartboek*.
* Yn 2004 waard sy neamd foar in Theo d'Or foar har haadrol as Lavinia (Vinny) yn *Rouw Siert Electra*.
* Yn 1998 wûn sy in [[Colombina]] foar har rol fan Lulu yn de foarstelling *Shopping and Fucking''.

## Keppelings om utens
* Offisjele webside fan Halina Reijn
* Ynterview mei Halina Reijn, 2006
* Halina Reijn by Toanielgroep Amsterdam